Man vas oor gesteelde Vodacom-batteryeArgieffoto ŉ 29-jarige man is Vrydag in Olievenhoutbosch, Centurion in Gauteng in hegtenis geneem in verband met die diefstal van 12 batterye uit ŉ Vodacom-toring. Die batterye, ter waarde van R60 000, is uit ŉ toring in Alexandra, Johannesburg gesteel. ŉ Privaat speurder het die opsporingsdata van die batterye ondersoek en kon die GPS-koördinate aan die polisie verskaf. Die batterye was in ŉ voertuig, wat brood vervoer het, versteek. Dieselfde voertuig is glo tydens ŉ soortgelyke voorval in Soshanguve gebruik. Die verdagte sal binnekort in die Pretoria-landdroshof verskyn op aanklag van die besit van gesteelde goedere.